Poštovani studenti,

S obzirom na trenutnu situaciju i preporuku Ministarstva prosvete, nauke i tehnološkog razvoja u
narednom periodu nastava će se odvijati online, te vas molim da redovno pratite sva obaveštenja
i materijale koji će za predmet Upravljanje investicijama biti postavljeni na moodle platformi i mojoj stranici.

U skladu sa potrebama i zahtevima studenata, za predmet Upravljanje investicijama biće organizovani **zoom sastanci**, po pravilu, **četvrtkom od 10h**. Informacije o tome, kao i link koji će vam omogućiti da se priključite sastanku, ćete naći na mojoj stranici u okviru obaveštenja.

Takodje, ukoliko bude bilo potrebno, na zahtev studenata, biće organizovana predavanja / vežbe u prostorijama Škole po rasporedu nastave, i to u zavisnosti od potreba studenata i epidemiološke sisituacije.

Ocena će se formirati na sledeći način:

|  |  |  |  |
| --- | --- | --- | --- |
| **Predispitne obaveze** | **55 poena** | **Završni ispit** | **45 poena** |
| Kolokvijum I | 15 (min. za prolaz 8 poena) | Pismeni ispit | 45 |
| Kolokvijum II | 15 (min. za prolaz 8 poena) | Usmeni ispit |  |
| Aktivnost | 10 |  |  |
| Seminarski rad | 10 |  |  |
| Prisustvo | 5 |  |  |

Bodove za aktivnost studenti će sakupljati kroz testove za aktivnost koji će vam biti stavljeni na raspolaganje na moodle platformi. Ukupno će biti 5 testova za aktivnost, od kojih svaki nosi maksimalno 2 boda. Studenti će biti obavešteni kada će im testovi biti dostupni za rešavanje i koliko dugo će imati pristup svakom testu.

Temu za seminarski rad student će na vlastiti zahtev dobiti od predmetnog nastavnika, te mi se u vezi teme možete obratiti na zoom sastanku, konsultacijama ili putem mejla bizniscentar@gmail. com. Spisak tema možete naći na mojoj stranici. Seminarski rad student treba napisati u skladu sa uputstvom koje stoji na mojoj stranici. Seminarski rad se brani.

Bodove za prisustvo student će dobiti ukoliko sakupi barem polovinu bodova za aktivnost.

U okviru predmeta će se održati 2 kolokvijuma i ispit:

|  |  |  |
| --- | --- | --- |
| **Kolokvijumi i ispit** | **Gradivo** | **Termin održavanja kolokvijuma** |
| I KOLOKVIJUM | 1,2,3 i 4 poglavlje skripte(od 1 do 42 str. skripte) – prve četiri nedelje gradiva | 05.11.2020. |
| II KOLOKVIJUM | 5, 6, 7 poglavlje skripte (zadaci koji se odnose na gradivo od 43 do 105 str. skripte) |  |
| ISPIT | Teorija iz poglavlja 5, 6 i 7 + poglavlja 8, 9, 10 i 11  |  |

Studenti će kolokvijum polagati u prostorijama Škole. O tome ćete blagovremeno imati detaljne informacije. Savet je da u kontinuitetu pratite gradivo kako bi isto što lakše savladali, ali i da bi na vreme reagovali ako imate nekih nejasnoća i nedoumica.

Za sva pitanja i nedoumice, možete mi se obratiti u terminima konsultacija ili na zoom sastanku.

Termin kosnultacija: četvrtak, 14:00-16:00h u kabinetu 30

Termin online konsultacija: utorak, 8:00-9:00h

S poštovanjem,

Mirela Momčilović